b'\n_START_ARTICLE_\nPlinovod\n_START_PARAGRAPH_\nPlinovod je cevovod za pretakanje plinov, kot so zemeljski plin (metan), propan in drugi plini. Ve\xc4\x8dina plinovodov se nahaja na kopnem, lahko so nadzemni ali podzemni, obstajajo pa tudi plinovodi, ki le\xc5\xbeijo na morskem dnu. Plinovodi imajo premer do najve\xc4\x8d 1514 milimetrov._NEWLINE_Cevovodni transport je en izmed najbolj ekonomi\xc4\x8dnih in energetsko u\xc4\x8dinkovitih, vendar je ekonomi\xc4\x8den le, \xc4\x8de gre za velike koli\xc4\x8dine transportiranega materiala. Transportiranje zemeljskega plina po plinovodu, je bolj energetsko u\xc4\x8dinkovito kot prevoz uteko\xc4\x8dinjega zemeljskega plina z LNG tankerji ali pa stisnjenega plina z vlakom.'